беше определена минимална вносна цена (МВЦ) само за три основни вида електрически велосипеди, което не обхваща всички видове, изнасяни за Съюза през разследвания период; и
 —
 трето, тъй като предложената МВЦ за вид беше среднопретеглената стойност на продажните цени в рамките на този вид, макар че привидно съответства на МВЦ, тя би позволила продажби от страна на Wettsen Corporation на по-скъпи електрически велосипеди на вредоносни цени.
 7.3. Окончателни мерки по отношение на КНР
 (217)
 Въз основа на заключенията относно дъмпинга, вредата, причинно-следствената връзка и интереса на Съюза и в съответствие с член 9, параграф 4 от основния регламент, следва да бъдат наложени окончателни антидъмпингови мерки върху вноса на разглеждания продукт, като равнището на митото следва да бъде по-ниският от двата установени маржа — дъмпинговия или маржа на вредата, в съответствие с правилото за по-ниското мито. В този случай, с изключение на един китайски производител износител, ставката за окончателното антидъмпингово мито следва да бъде съответно определена на равнището на установените маржове на вредата.
 (218)
 Следва да се отбележи, че паралелно с антидъмпинговото разследване беше проведено антисубсидийно разследване. Съгласно член 24, параграф 1 от Регламент (ЕС) 2016/1037 на Европейския парламент и на Съвета относно защитата срещу субсидиран внос от държави, които не са членки на Европейския съюз (12), с оглед на използването на правилото за по-малкото мито и факта, че окончателните проценти на субсидиране са по-ниски от равнището на отстраняване на вредата, се счита за уместно да бъде наложено окончателно изравнително мито на равнището на установените окончателни проценти на субсидиране и след това да бъде наложено окончателно антидъмпингово мито до съответното равнище на отстраняване на вредата.
 (219)
 В случая на Yadea Technology Group Co., Ltd („Yadea“) в паралелното антисубсидийно разследване е установен специфичен за дружеството марж на вредата (13) въз основа на информацията, предоставена от Yadea. Поради това Комисията счете за целесъобразно, когато разглежда комбинираното въздействие на антидъмпинговите и изравнителните мита, да използва специфичния за дружеството марж на вредата за Yadea, вместо маржа на вредата за дружества, оказали съдействие в антидъмпинговото разследване.
 (220)
 Също така в случая на Yadea — производителят износител с дъмпингов марж, по-нисък от равнището на отстраняване на вредата, окончателното изравнително мито беше установено на равнището на установения окончателен процент на субсидиране и беше наложено окончателно антидъмпингово мито на равнището на съответния дъмпингов марж, намален с размера на изравнителното мито. Това намаление беше необходимо, тъй като в ситуация, при която нормалната стойност се определя въз основа на член 2, параграф 7, буква а) от основния регламент, налагането на кумулативно мито, отразяващо равнището на субсидирането, както и дъмпинга в пълна степен, може да доведе до двукратно компенсиране на въздействието на субсидирането („двойно отчитане“). В съответствие с член 18 от основния регламент за дружествата, неоказали съдействие в антидъмпинговото разследване (макар и оказали съдействие при паралелното антисубсидийно разследване), се прилагат остатъчния дъмпингов марж и маржът на вредата.
 (221)
 След окончателното разгласяване приемането на искането на Giant, описано в съображения 72 и 212, както и промяната на изравнителните мита в рамките на паралелното антисубсидийно разследване, доведоха до промяна в антидъмпинговите мита. Тази промяна